મનીભાસ્કરને મળેલી માહિતી મુજબ, બુધવારે જ્યારે કંપનીએ જાહેરાત કરી હતી કે તેઓ 251 રૂપિયામાં સ્માર્ટફોન આપશે, તે બાદ પોલીસ અને આઈટી ડિપાર્ટમેન્ટની સમગ્ર મુદ્દા પર નજર હતી. ગુરુવારે કંપનીની વેબસાઈટ ક્રેશ થઈ અને લોકો ફોનનું બુકિંગ કરી શકતા નહોતા ત્યારે પોલીસ અને આઈટી ડિપાર્ટમેન્ટે કંપનીની તપાસ કરવાનું ચાલુ કરી દીધું હતું. પોલીસ અધિકારીના જણાવ્યા મુજબ, કંપનીની નોયડા ઓફિસ પર જઈને અમે કંપની કોઈ પ્રકારની છેતરપીંડી તો કરી રહી નથીને તે જોવા માંગતા હતા. સૂત્રોના જણાવ્યા મુજબ, પોલીસ અને આઈટી ડિપાર્ટમેન્ટના અધિકારીઓ તપાસ માટે ઓફિસમાંથી જરૂરી ડોક્યુમેન્ટ્સ તેમની સાથે લઈ ગયા હતા.